Andrzej Sapkowski

Andrzej Sapkowski (* 21. jún 1948, Lodž) je poľský fantasy spisovateľ, známy najmä vďaka poviedkam a románovej ságe o zaklínačovi Geraltovi z Rivie.

 Biografia 
Narodil sa 21. júna 1948 v Lodži. Vyštudoval ekonómiu na Lodžskej univerzite, pracoval v zahraničnom obchode. Debutoval v roku 1986 v poviedkovej súťaži magazínu Fantastyka so svojou poviedkou Wiedźmin (slov. Zaklínač), v ktorej predstavil postavu bielovlasého nájomného zabijaka mýtických príšer, Geralta z Rivie, ktorý sa neskôr stal jeho najpopulárnejšou postavou. Poviedka sa v súťaži umiestnila na treťom mieste, ale získala si vysoký záujem čitateľov.

Sapkowski pokračoval v tvorbe ďalšími šiestimi poviedkami, ktoré naďalej publikoval vo Fantastyke (neskôr pokračoval v obnovenom magazíne pod názvom Nowa Fantastyka). Tieto príbehy následne vyšli v roku 1990 v zbierke poviedok Wiedźmin a v roku 1993 ako zbierky poviedok Ostatnie życzenie a Miecz przeznaczenia (v slovenskom vydaní Zaklínač I: Posledné želanie, Plus 2015 a Zaklínač II: Meč osudu, Plus 2015).

V roku 1994 Sapkowski uverejnil prvý román o Geraltovi Krew elfów, ktorým začal 5-dielny zaklínačský cyklus, známy ako Sága o Zaklínačovi,Sága o Zaklínačovi predstavuje v užšom zmysle pôvodnú pentalógiu Krew elfów, Czas pogardy, Chrzest ognia, Wieża Jaskółki a Pani Jeziora, podľa prvého vydania vydavateľstva superNOWA z rokov 1994-1999, čo nasledovalo aj prvé české vydanie vydavateľstva Leonardo z rokov 1998-2000. Poľský vydavateľ superNowa ale v reedícii z roku 2010 do kompletnej ságy zahrnul aj poviedkové knihy Ostatnie życzenie a Miecz przeznaczenia a tiež novú knihu Sezon burz z roku 2013. Tento krok nasledoval aj český vydavateľ Leonardo pri novom vydaní v rokoch 2011 až 2013. Prvé slovenské vydanie príbehov o Zaklínačovi už nasledovalo toto nové radenie (Zaklínač I-VII + Búrková sezóna), v širšom zmysle teda Ságu o Zaklínačovi tvorí 8 kníh, ktoré nie sú chronologicky usporiadané (2 knihy príbehovo nezávislých poviedok, 5 románov na pokračovanie a Búrková sezóna ako časovo nešpecifikovaný prequel pentalógie. Z týchto dôvodov sa v rôznych prameňoch význam a obsah Ságy o Zaklínačovi často líši.   kde posledný diel Pani Jeziora vyšiel v roku 1999.

V roku 2002 vydal prvý diel Husitskej trilógie, Narrenturm (v slovenčine vyšlo ako Veža bláznov, Slovart 2003). V roku 2013 vydal zatiaľ poslednú knihu o Geraltovi, Sezon burz (v slovenčine Zaklínač: Búrková sezóna, Plus 2018). Okrem sérií o zaklínačovi a husitoch sa Sapkowski zaoberá esejistikou a literárnou teóriou.

 Bibliografia 

 Knihy o Zaklínačovi 

 Zbierky poviedok 
 Wiedźmin (REPORTER, Poznań, 1990)
 Ostatnie życzenie (superNOWA, Warszawa, 1993) – v slovenčine Zaklínač I: Posledné želanie, Plus 2015
 Miecz przeznaczenia (superNOWA, Warsaw, 1993) – v slovenčine Zaklínač II. Meč osudu, Plus 2015
 Coś się kończy, coś się zaczyna (superNOWA, Warsaw, 2000)

 Románová pentalógia 
 Krew elfów (superNOWA, Warsaw, 1994) – v slovenčine Zaklínač III. Krv elfov, Plus 2015
 Czas pogardy (superNOWA, Warsaw, 1995) – v slovenčine Zaklínač IV. Čas opovrhnutia, Plus 2015
 Chrzest ognia (superNOWA, Warsaw, 1996) – v slovenčine Zaklínač V. Krst ohňom, Plus 2015
 Wieża Jaskółki (superNOWA, Warsaw, 1997) – v slovenčine Zaklínač VI. Veža lastovičky, Plus 2015
 Pani Jeziora (superNOWA, Warsaw, 1999) – v slovenčine Zaklínač VII. Pani jazera, Plus 2017

 Iné 
 Sezon burz (superNOWA, Warszawa, 2013) – v slovenčine Zaklínač: Búrková sezóna, Plus 2018

 Husitská trilógia 
 Narrenturm (superNOWA, Warsaw, 2002) – v slovenčine Veža bláznov, Slovart 2003
 Boży bojownicy (superNOWA, 2004) – v slovenčine Boží bojovníci, Slovart 2005
 Lux perpetua (superNOWA, Warsaw, 2006) – v slovenčine Svetlo večné, Slovart 2007

 Iné diela 
 Żmija (superNOWA, Warsaw, 2009) – román
 Oko Yrrhedesa (MAG, Warsaw, 1995) – hra na hrdinov
 Świat króla Artura. Maladie (superNOWA, Warsaw, 1995) – esej
 Rękopis znaleziony w Smoczej Jaskini (superNOWA, Warsaw, 2001) – slovník fantastickej literatúry

 Poznámky 

 Referencie 

 Iné projekty 

Kategória:Poľskí spisovatelia
Kategória:Spisovatelia fantasy
Kategória:Osobnosti z Lodže